als_Latn dik_Latn sna_Latn
Kreu i grupit parlamentar të PS-së, Gramoz Ruçi dhe ai i LSI-së, Luan Rama kanë urdhëruar të gjithë deputetët që të anulojnë vizitat jashtë vendit dhe nesër në orën 17:00 të jenë në Kuvend për votimin e raundit të katërt, për zgjedhjen e Presidenti të ri.
Vasilika Hysi tha se sot u dogj dhe raundi i 3-t, pasi ne komision nuk u paraqir asnje emer publik per te kandiduar per president.
Sipas Kushtetutës, raundi i tretë i votimit është deciziv për zgjedhjen e kreut të shtetit me konsensus midis maxhorancës dhe opozitës. Raundi i tretë, ashtu si dy raundet e ezauruara, kërkon që kandidati për President që do të regjistrohet në Kuvend me 20 firmat e deputetëve, duhet të marrë jo më pak se 84 vota, pra një shumicë të cilësuar votash.
Ndersa menjehere pas fjales se Hysit per djegjen e raundit te 3-t, Gramoz Ruçi mori fjalen ne Kuvend ku shpreh se:
“Sa për dijeni zoti kryetar ne socialistët i e kemi bërë llogaritë tona, i kemi pasur dhe po të doni i kemi 71 vota edhe pa LSI-në për ta zgjedhur Presidentin. Por unë shpresoj që të mos na detyroni dhe as e marrim përsipër të shkelim përsipër mbi moralin e kësaj force politike sepse PS-ja nuk dëshiron që të zgjedhë me forcën e numrave këtë çështje të rëndësishme për Shqipërinë në pesë vitet e ardhshme”./Panorama/
als_Latn als_Latn als_Latn als_Latn als_Latn